INSTITUT RUĐER BOŠKOVIĆ

Upravno vijeće

Broj: 010-8459/1-2020.ah

Zagreb, 31. prosinca 2020. godine

**Z A P I S N I K**

**s 18. sjednice Upravnog vijeća Instituta Ruđer Bošković**

**održane elektroničkim putem 30. prosinca 2021. godine**

Razlog održavanja sjednice Upravnog vijeća (UV) elektroničkim putem je žurnost donošenja financijskog plana te nabavki.

U Pozivu na sjednicu predložen je sljedeći Dnevni red:

1. Prijedlog za usvajanje Financijskog plana Instituta Ruđer Bošković za 2021. godinu i projekcije plana za razdoblje od 2022. – 2023. godine

2. Davanje suglasnosti za sklapanje ugovora o javnoj nabavisa zajednicom ponuditelja Arcitec-Ivšić d.o.o., Veslačka 23, 10000 Zagreb, Hrvatska; WYG savjetovanje d.o.o., Ulica grada Vukovara 269 G, 10000 Zagreb, Hrvatska, za predmet nabave: Usluge upravljanja projektom gradnje, administracije i financija EU projekta „Otvorene znanstvene infrastrukturne platforme za inovativne primjene u gospodarstvu i društvu (O-ZIP)“

3. Davanje suglasnosti za sklapanje ugovora o javnoj nabavis ponuditeljem Malvern Panalytical B.V., Lelyweg 1, 7602EA Almelo, Nizozemska, za predmet nabave: Rendgenski difraktometar za strukturni projekt OZIP: Grupa 2: PXRD – Difraktometar rendgenskih zraka na prahu – 1 kom

Članovima Upravnog vijeća dostavljeni su sljedeći materijali:

* Financijski plan 2021-2023
* Obrazloženje Financijskog plana IRB 2021-2023
* Tablice 1 i 2 uz Privitak 3 Obrazloženje Financijskog plana IRB 2021-2023
* Zahtjev za suglasnost za sklapanje ugovora o javnoj nabavi - OZIP stručnjaci
* Zapisnik o pregledu i ocjeni ponuda – OZIP stručnjaci
* Odluka o odabiru – OZIP stručnjaci
* Zahtjev za suglasnost za sklapanje ugovora o javnoj nabavi – XRAY za OZIP – G2
* Zapisnik o pregledu i ocjeni ponuda – XRAY,

zajedno s prijedlozima Odluka po točkama Dnevnog reda, o kojima su članovi UV-a glasovali putem elektroničke pošte.

Elektroničkom glasovanju pristupili su svi članovi UV-a: prof.dr.sc. Boris Labar, prof.dr.sc. Mirko Planinić, dr.sc. Igor Weber, prof.dr.sc. Rajka Jurdana Šepić, prof.dr.sc. Neven Vrček, dr.sc. Hrvoje Meštrić , dr.sc. Tomislav Šmuc, dr.sc. Ivo Piantanida, dr.sc. Maja Dutour Sikirić

**Ad 1.**

Na temelju članka 110. stavak 1. Zakona o znanstvenoj djelatnosti i visokom obrazovanju i članka 23. stavak 4. točka 3. Statuta Institut Ruđer Bošković, Upravno vijeće jednoglasno donosi sljedeću

**ODLUKU**

**O DONOŠENJU FINANCIJSKOG PLANA INSTITUTA RUĐER BOŠKOVIĆ**

**ZA 2021. GODINU I PROJEKCIJE PLANA ZA RAZDOBLJE OD 2022. – 2023. GODINE**

1. Donosi se Financijski plan Instituta Ruđer Bošković za 2021. godinu i projekcija plana za razdoblje od 2022. – 2023. godine.
2. Financijski plan Instituta Ruđer Bošković za 2021. godinu i projekcija plana za razdoblje od 2022. – 2023. godine nalazi se u prilogu ove Odluke i čini njezin sastavni dio.
3. Ova Odluka stupa na snagu danom donošenja.

Odluka o donošenju Financijskog plana Instituta Ruđer Bošković za 2021. godinu i projekcije plana za razdoblje od 2022.-2023. godine je sastavni dio ovog Zapisnika.

**Ad 2.**

Na temelju odredbe članka 24. stavak 6. Statuta Instituta Ruđer Bošković Upravno vijeće jednoglasno donosi sljedeću

**ODLUKU**

**o davanju suglasnosti za sklapanje ugovora o javnoj nabavi**

Daje se suglasnost ravnatelju Instituta Ruđer Bošković dr. sc. Davidu Matthew Smithu za sklapanje Ugovora o javnoj nabavi na temelju ponude zajednice ponuditelja Arcitec-Ivšić d.o.o., Veslačka 23, 10000 Zagreb, Hrvatska; WYG savjetovanje d.o.o., Ulica grada Vukovara 269 G, 10000 Zagreb, Hrvatska, za predmet nabave: Usluge upravljanja projektom gradnje, administracije i financija EU projekta „Otvorene znanstvene infrastrukturne platforme za inovativne primjene u gospodarstvu i društvu (O-ZIP)“, vrijednost usluge u iznosu od 3.400.000,00 HRK bez PDV-a, a s PDV-om ukupno 4.250.000,00 HRK.

Odluka o davanju suglasnosti za sklapanje ugovora o javnoj nabavi je sastavni dio ovog Zapisnika.

**Ad 3.**

Na temelju odredbe članka 24. stavak 6. Statuta Instituta Ruđer Bošković Upravno vijeće jednoglasno donosi sljedeću

**ODLUKU**

**o davanju suglasnosti za sklapanje ugovora o javnoj nabavi**

Daje se suglasnost ravnatelju Instituta Ruđer Bošković dr. sc. Davidu Matthew Smithu za sklapanje Ugovora o javnoj nabavi na temelju ponude ponuditelja Malvern Panalytical B.V., Lelyweg 1, 7602EA Almelo, Nizozemska, za predmet nabave: Rendgenski difraktometar za strukturni projekt OZIP: Grupa 2: PXRD – Difraktometar rendgenskih zraka na prahu – 1 kom, vrijednost usluge u iznosu od 1.552.500,00 HRK bez PDV-a, a s PDV-om ukupno 1.552.500,00 HRK.

Odluka o davanju suglasnosti za sklapanje ugovora o javnoj nabavi je sastavni dio ovog Zapisnika.

Zapisničarka Predsjednik Upravnog vijeća

Ana Horvat, dipl.iur. prof.dr.sc. Boris Labar